**Pašvaldības atbalsta piešķiršanas kārtība pirmsskolas izglītības pakalpojuma nodrošināšanai bērnam pie privātā bērnu uzraudzības pakalpojuma sniedzēja**

Pašvaldības atbalstu piešķir, pamatojoties uz vecāka iesniegumu.

Pašvaldības atbalsta apmēru vienam bērnam mēnesī pirmsskolas izglītības pakalpojuma nodrošināšanai pie privātā bērnu uzraudzības pakalpojuma sniedzēja aprēķina atbilstoši normatīvajos aktos noteiktajai metodikai.

Privātajiem bērnu uzraudzības pakalpojumu sniedzējiem atbalsta apmēru nosaka bērniem vecumā no pusotra gada līdz četriem gadiem. Pašvaldības atbalsta apmēru nosaka katram budžeta gadam ar Olaines novada domes lēmumu. **2022.gadā līdzfinansējuma apmērs ir 246,56** **EUR mēnesī.**

Lēmumu par atbalsta piešķiršanu vai tās atteikumu uz komitejas atzinuma pamata paraksta Amatpersona. Lēmumā norāda termiņu uz kādu atbalsts tiek piešķirts. Par pieņemto lēmumu informē bērna uzraudzības pakalpojuma sniedzēju, vecāku un pašvaldības grāmatvedību.

31

Ja bērns, kura dzīvesvieta un viena vecāka dzīvesvieta deklarēta Olaines novada administratīvajā teritorijā, apgūst pirmsskolas izglītības programmu citas pašvaldības teritorijā reģistrētā privātā izglītības iestādē vai pie privātā bērnu uzraudzības pakalpojuma sniedzēja, tad iesniegumu par pašvaldības atbalsta piešķiršanu vecāks iesniedz Pašvaldībā, iesniedzot to personīgi vai elektroniski parakstītu ar drošu elektronisko parakstu.

32

Pašvaldības atbalstu piešķir pie šādiem nosacījumiem:

* bērnam un vismaz vienam vecākam dzīvesvieta ir deklarēta Olaines novada administratīvajā teritorijā;
* bērns ir sasniedzis pusotra gada vecumu;
* bērnam nav nodrošināts pašvaldības finansēts pirmsskolas izglītības pakalpojums un bērns ir reģistrēts uzņemšanai Olaines novada pašvaldības pirmsskolas izglītības iestādē;
* ir noslēgts sadarbības līgums par pirmsskolas izglītības pakalpojuma nodrošināšanu starp Pašvaldību un privāto izglītības iestādi vai privāto bērnu uzraudzības pakalpojumu sniedzēju;
* ir noslēgts līgums par pirmsskolas izglītības pakalpojuma nodrošināšanu bērnam starp vecāku, Pašvaldību un privāto izglītības iestādi vai privāto bērnu uzraudzības pakalpojumu sniedzēju;
* bērns ir uzņemts privātajā izglītības iestādē un reģistrēts Valsts izglītības informācijas sistēmā normatīvajos aktos noteiktajā kārtībā.

33

Pašvaldības atbalsts netiek piešķirts par dienām, kad bērns bez attaisnojoša iemesla nesaņem pakalpojumu pie privātā bērnu uzraudzības pakalpojuma sniedzēja. Šādā gadījumā pašvaldības līdzfinansējumu aprēķina proporcionāli dienu skaitam, kad bērns saņēma pakalpojumu pie privātā bērnu uzraudzības pakalpojuma sniedzēja. Par attaisnojošu iemeslu saistošo noteikumu izpratnē uzskatāma bērna prombūtne veselības stāvokļa dēļ, ko apliecina ārsta izziņa, vai citi gadījumi, par kuriem vecāks rakstiski informējis privāto izglītības iestādi pirms plānotās prombūtnes, kas kopumā nav ilgāka par 60 kalendāra dienām kalendāra gada laikā.

34

Pašvaldības atbalsta piešķiršana tiek pārtraukta un līgums par pirmsskolas izglītības pakalpojuma nodrošināšanu tiek izbeigts, ja:

* bērns tiek uzņemts pašvaldības pirmsskolas izglītības iestādē;
* bērnam un vienam vecākam dzīvesvieta vairs nav deklarēta Olaines novada administratīvajā teritorijā;
* ja tiek izbeigts līgums starp privāto bērnu uzraudzības pakalpojuma sniedzēju un vecāku;
* citos normatīvajos aktos noteiktajos gadījumos.

35